Yle seuraa ja kertaa päivän tapahtumia Areenassa ja TV1:ssä kello 21.05 alkavassa erikoislähetyksessä.

Ylen lähteet Sipilän ja Niinistön keskusteluista: Epävirallisestikaan ei puhetta eropäätöksen pyörtämisestä.

Tästä on kyse Pääministeri Juha Sipilä jätti aamulla presidentille hallituksen eroanomuksen, kun sote-uudistuksen kariutuminen oli varmistunut.

Presidentti Sauli Niinistö hyväksyi eroanomuksen ja pyysi hallitusta jatkamaan toimitusministeristönä.

Hallituksen ero oli Sipilän mukaan henkilökohtainen päätös. Hallituskumppanit ymmärtävät Sipilän mukaan ratkaisun.

Hallitustriosta kokoomuksen Petteri Orpo ja sinisten Sampo Terho saivat tiedon Sipilän päätöksestä tänään aamulla.

Osa artikkelin sisällöstä ei ole välttämättä saavutettavissa esimerkiksi ruudunlukuohjelmalla.

Sote-uudistuksen kaatuminen aiheutti vyöryn

Tästä uutisesta tilanne lähti aamulla etenemään:

Ylen lähteiden mukaan perustuslakivaliokunta on lopettanut maakuntien tehtäviä säätävien lakien valmistelemisen.

Täksi aamuksi valiokunnalle oli tehty kokousvaraus mutta asialistaa ei ole julkaistu eikä kokousta pidetä, vahvistaa Ylen lähde.

Perustuslakivaliokunnan käsittelemä maakuntauudistuksen maku 2 -paketti on sidottu sote-uudistukseen. Jos toinen kaatuu, se kaataa toisen mennessään. Näin ollen koko sote-uudistus kaatuu.

Ylen tietojen mukaan puhemiesneuvosto on kutsuttu koolle klo 10 päättämään lakien valmistelun lopettamisesta.

Sosiaali- ja terveysvaliokunta kokoontuu parhaillaan ja käsittelee sote- ja maakuntalakeja. Sen oli tarkoitus lähettää lait eteenpäin perustuslakivaliokunnalle, jotta epäselvyydet perustuslaillisuudesta voitaisiin selvittää.

Aiheesta aiemmin:

Yksinkertainen opas sote-finaaliin: Tätä vuosikausia kestäneellä hankkeella tavoitellaan, ja näin se voisi vielä edetä

Sote-uudistus vaatii entistä enemmän aikaa – lakipaketin molemmat osat hyväksyttävä ennen kuin uudistus voi astua voimaan